ओ पियक्कर छलै । भरि दिन पिबिते रहै । सदिखन तलमलाइत रहै । कतेको बेर नालीमे खसल, सड़कपर ओंघराएल भेटलै । मुँहक दुर्गन्धक चलते लोक ओकरासँ दूर रहै । घर-परिवारसँ जलखैयो नै भेटै ओकरा । लोक ओकरा गरियाबैत रहै, शरापैत रहै । मुदा आइ. . . . . . . ।
 आइ अपन साहस देखेलकै ओ । भरल बजारमे नवालीक लड़कीक इज्जत बचेलकै, मुदा मारल गेलै । खूने-खूनाम भऽ गेलै माँझ चौबटियापर । छटपाइत मरि गेलै । आब समाजक कमजोरहा, हिजड़ा सब ओकर बड़ाइ करै छै, मुदा ओ लड़की भगवानसँ माँगि रहल छै जे एहने पियक्कर भऽ जाइ ई दुनियाँ । 